رشید ملک

رشید ملک (پیدائش: 1924ء - وفات: 20 فروری، 2007ء) پاکستان سے تعلق رکھنے والے اردو کے ممتاز ادیب، محقق، مترجم، موسیقی کی تاریخ کے ماہر تھے۔

 حالات زندگی 
رشید ملک 1924ء کو گجرات، برطانوی ہندوستان (موجودہ پاکستان) میں پیدا ہوئےص 982، پاکستان کرونیکل، عقیل عباس جعفری، ورثہ / فضلی سنز، کراچی، 2010ءرشید ملک، سوانح و تصانیف ویب، پاکستان۔ انھوں نے تمام عمر پولیس کے محکمے میں گزاری۔ انھوں نے موسیقی کے موضوع پر کئی بے حد اہم کتابیں تحریر کیں جن میں امیر خسرو کا علم موسیقی اور دوسرے مقالات، موسیقی کے فارسی مآخذ، مسائل موسیقی اور راگ درپن شامل ہیں۔ اس کے علاوہ انھوں نے جرائم اور مجرم اور انڈالوجی کے نام سے بھی دو کتابیں تحریر کیں۔ انھوں نے پرکاش پنڈت کی دو کتابیں پنجابی سنچری اور بیانڈ پنجاب کے اردو تراجم پنجاب کے سو سال اور بیرون پنجاب کے نام سے کیے۔

 تصانیف 
 امیر خسرو کا علم موسیقی اور دوسرے مقالات
 موسیقی کے فارسی مآخذ
 مسائل موسیقی اور راگ درپن
 جرائم اور مجرم
 انڈالوجی
 پنجاب کے سو سال (ترجمہ)* بیرون پنجاب (ترجمہ)

 اعزازات 
حکومت پاکستان نے رشید ملک کی خدمات کے اعتراف کے طور پر 14 اگست، 2007ء میں انھیں بعد از مرگ صدارتی تمغا برائے حسن کارکردگی کا اعزاز عطا کیا۔

 وفات 
رشید ملک 20 فروری، 2007ء کو لاہور، پاکستان میں وفات پا گئے۔ وہ لاہور میں گلبرگ کے قبرستان میں سپردِ خاک ہیں۔

 حوالہ جات 

زمرہ:1924ء کی پیدائشیں
زمرہ:2007ء کی وفیات
زمرہ:پاکستانی اردو مصنفین
زمرہ:پاکستانی مترجمین
زمرہ:پاکستانی محققین
زمرہ:پاکستانی مسلم شخصیات
زمرہ:ضلع گجرات کی شخصیات
زمرہ:لاہور کے مصنفین
زمرہ:تمغائے حسن کارکردگی وصول کنندگان